Document ID: 31982R1531

Uredba Sveta (EGS) št. 1531/82
z dne 25. maja 1982
o izvajanju Sklepa št. 5/81 Skupnega odbora EGS-Islandija o spremembi protokolov 1 in 2 k sporazumu med Evropsko gospodarsko skupnostjo in navedeno državo
SVET EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti in zlasti člena 113 Pogodbe,
ob upoštevanju predloga Komisije,
ker je Evropska gospodarska skupnost z Republiko Islandijo dne 22. julija 1972 podpisala sporazum [1], ki je začel veljati 1. julija 1973;
ker je v skladu s členom 12a zgornjega sporazuma Skupni odbor sprejel Sklep št. 5/81 o spremembi protokolov 1 in 2;
ker bi morali ta sklep uveljaviti v Skupnosti,
SPREJEL NASLEDNJO UREDBO:
Člen 1
Za izvajanje sporazuma med Evropsko gospodarsko skupnostjo in Republiko Islandijo se v Skupnosti uporablja Sklep št. 5/81 Skupnega odbora.
Besedilo Sklepa je priloženo tej uredbi.
Člen 2
Ta uredba začne veljati tretji dan po objavi v Uradnem listu Evropskih skupnosti.
Uporablja se z učinkom od 1. januarja 1982.
Ta uredba je v celoti zavezujoča in se neposredno uporablja v vseh državah članicah.
V Bruslju, 25. maja 1982

Labels: 3
15
18